વડા પ્રધાન નરેન્દ્ર મોદીએ ગત ૧૭મી સપ્ટેમ્બરે તેમની વર્ષગાંઠે કેવડિયામાં સ્ટેચ્યૂ ઓફ યુનિટી નજીક વિવિધ પર્યટન પ્રોજેક્ટ્સની મુલાકાત લીધી ત્યારે સૂત્રોના જણાવ્યા પ્રમાણે, છત્તીસગઢના રાયપુરના નંદનવન સફારીની પેટર્ન ઉપર આકાર લઈ રહેલા જંગલ સફારીમાં કાંકરેટ-કપચી-ડામરથી પાકો રસ્તો બનતો જોઈ ચોંકી ગયા હતા અને એમણે તૂર્તજ પ્રતિક્રિયા આપી હતી કે, જંગલમાં ડામરનો કે સિમેન્ટનો પાકો રસ્તો ના હોઈ શકે, આ બરાબર થતું નથી, જંગલમાં રસ્તો તો કુદરતી જ રાખો.